

R E P U B L I K A H R V A T S K A

VUKOVARSKO-SRIJEMSKA ŽUPANIJA



**OPĆINA NIJEMCI**

Trg kralja Tomislava 6, 32 245 NIJEMCI

**OPĆINSKO VIJEĆE**

KLASA:

URBROJ: 2196-20-01-25-1

Nijemci, \_\_\_\_.

Na temelju članka 289. Zakona o socijalnoj skrbi („Narodne novine“ broj 18/22, 46/22, 119/22, 71/23, 156/23), članka 35. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak, 123/17, 98/19 i 144/20), članka 4. Odluke o socijalnoj skrbi Općine Nijemci (Službeni vjesnik VSŽ 21/22) i članka 28. Statuta Općine Nijemci (Službeni vjesnik VSŽ 3/21), Općinsko vijeće Općine Nijemci, na 41. sjednici održanoj dana \_\_\_\_\_\_\_\_\_\_\_\_\_\_\_\_ 2025., donijelo je

**SOCIJALNI PROGRAM OPĆINE NIJEMCI ZA 2025.**

**I. OPĆE ODREDBE**

**Članak 1.**

Ovim Socijalnim programom Općine Nijemci za 2025. (u daljnjem tekstu: Program) utvrđuju se korisnici socijalne skrbi, oblici naknada u sustavu socijalne skrbi Općine Nijemci (u daljnjem tekstu: Općina), uvjeti i način njihova ostvarivanja, potrebna sredstva te nadležnost i postupak.

**Članak 2.**

Naknade iz članka 1. ovog Programa ne mogu se ostvarivati na teret Općine ako je zakonom ili drugim propisom određeno da se ostvaruju na teret Republike Hrvatske te drugih pravnih ili fizičkih osoba.

**Članak 3.**

Sredstva za ostvarivanje naknada propisanih Zakonom o socijalnoj skrbi (u daljnjem tekstu: Zakon) osiguravaju se u proračunu Općine, a sredstva za druge naknade utvrđene ovim Programom osiguravaju se sukladno proračunskim mogućnostima Općine za tekuću godinu.

**Članak 4.**

Izrazi koji se koriste u ovom Programu, a koji imaju rodno značenje, bez obzira jesu li korišteni u muškom ili ženskom rodu, obuhvaćaju na jednak način muški i ženski rod.

**II. KORISNICI SOCIJALNE SKRBI**

**Članak 5.**

Pojam korisnika socijalne skrbi (u daljnjem tekstu: korisnik) određen je Zakonom, Odlukom o socijalnoj skrbi Općine (u daljnjem tekstu: Odluka) i ovim Programom.

Naknada za troškove stanovanja priznaje se korisniku zajamčene minimalne naknade, osim beskućniku koji se nalazi u prenoćištu, prihvatilištu ili mu je priznata usluga smještaja u organiziranom stanovanju, žrtvi nasilja u obitelji i žrtvi trgovanja ljudima kojoj je priznata usluga smještaja u kriznim situacijama.

Ostala prava socijalne skrbi utvrđena Odlukom i ovim Programom ostvaruju državljani Republike Hrvatske s prebivalištem na području Općine, ako Odlukom i ovim Programom u određenom slučaju nije drugačije određeno.

**III. OBLICI NAKNADA SOCIJALNE SKRBI, UVJETI I NAČIN OSTVARIVANJA**

**Članak 6.**

Naknade po ovom Programu su:

1. Naknada za troškove stanovanja korisnicima zajamčene minimalne naknade

3. Jednokratna novčana naknada povodom blagdana Božića

4. Jednokratna novčana naknada povodom blagdana Uskrsa

5. Financiranje pogrebnih troškova osobama koje nema tko sahraniti

6. Jednokratna naknada socijalno ugroženim osobama

7. Sufinanciranje prijevoza učenika koji pohađaju srednju školu

8. Jednokratne novčane pomoći učenicima osnovnih i srednjih škola s prebivalištem na području Općine

 Nijemci

9. Financiranje nabave radnih bilježnica, vježbenica i dodatnog materijala za sve učenike osnovnih škola s

 područja Općine Nijemci

10. pomoć osobama s invaliditetom i osobama oboljelim od onkoloških i drugih teških bolesti

11. Sufinanciranje Gradskog društva Crvenog Križa Vinkovci

Naknada iz stavka 1. točke 1. ovog članka utvrđena je sukladno Zakonu.

Naknada iz stavka 1. točke 11. ovog članka utvrđena je sukladno Zakonu o Hrvatskom Crvenom križu.

Ostale naknade i visina naknada iz ovog članka ostvarivat će se sukladno ovom Programu, a u skladu s Proračunom Općine za 2025.

**1. Naknada za troškove stanovanja korisnicima zajamčene minimalne naknade**

**Članak 7.**

Naknada za troškove stanovanja priznaje se korisniku zajamčene minimalne naknade, osim beskućniku koji se nalazi u prenoćištu, prihvatilištu ili mu je priznata usluga smještaja u organiziranom stanovanju, žrtvi nasilja u obitelji i žrtvi trgovanja ljudima kojoj je priznata usluga smještaja u kriznim situacijama.

Pravo na naknadu za troškove stanovanja može ostvariti samac ili kućanstvo pod uvjetima propisanim Zakonom, ako plaćanje troškova stanovanja ne ostvaruje po drugoj osnovi.

Troškovi stanovanja odnose se na najamninu, komunalne naknade, troškove grijanja, vodne usluge te troškova koji su nastali zbog radova na povećanju energetske učinkovitosti zgrade.

Općina osigurava u svom Proračunu sredstva za ostvarivanje prava na podmirenje troškova stanovanja pod uvjetima i na način propisan Zakonom.

Iznimno od stavka 4. ovoga članka, dio troškova stanovanja koji se odnosi na troškove ogrjeva korisnika koji se griju na drva osigurava se iz sredstava državnog proračuna.

**Članak 8.**

Naknadu za troškove stanovanja Općina će priznati mjesečno u visini od 30% iznosa zajamčene minimalne naknade priznate samcu, odnosno kućanstvu utvrđene Zakonom.

Sredstva će se isplaćivati na račun korisnika mjesečno ili prema dinamici prihoda u proračunu.

**Članak 9.**

Zamolba za ostvarivanje prava na naknadu za troškove stanovanja podnosi se Stručnoj službi općine (u daljnjem tekstu: Stručna služba). Uz zamolbu za ostvarivanje prava na naknadu za troškove stanovanja potrebno je priložiti:

- presliku Rješenja CZSS o priznavanju prava na zajamčenu minimalnu naknadu,

- IBAN broj tekućeg računa i

- ostali dokazi po potrebi, a na zahtjev nadležnog upravnog odjela.

**Članak 10.**

Pravo na naknadu za troškove stanovanja priznaje se od dana podnošenja zahtjeva, odnosno pokretanja postupka po službenoj dužnosti, a isplaćuje se mjesečno dok postoje uvjeti iz Zakona.

Korisnik je dužan Stručnoj službi pravodobno prijaviti svaku promjenu koja utječe na ostvarivanje naknade, a najkasnije u roku od osam dana od nastanka promjene.

**Članak 11.**

Stručna služba će po potrebi, preispitati postojanje činjenica i okolnosti koje su bile odlučujuće za ostvarivanje prava na naknadu za troškove stanovanja te ako su se promijenile okolnosti o kojima ovisi ostvarivanje prava ili visina naknade za troškove stanovanja, donijeti novo rješenje.

Stručna služba će donijeti rješenje o prestanku prava na naknadu za troškove stanovanja, kada utvrdi da je rješenjem Zavoda korisniku prestalo pravo na zajamčenu minimalnu naknadu, s danom utvrđivanja nastanka promijenjenih okolnosti odnosno s danom kada je korisniku prestalo pravo na zajamčenu minimalnu naknadu.

Stručna služba će donijeti rješenje o prestanku prava na naknadu za troškove stanovanja i kada korisnik naknade to zatraži, te kada se utvrdi da korisnik više ne živi na području Općine.

U slučaju smrti korisnika prava, pravo prestaje s danom smrti, donosi se rješenje o ukidanju rješenja kojim je pravo priznato i utvrđuje se prestanak prava.

**2. Naknada za besplatan topli obrok učenika osnovnih škola**

**Članak 12.**

Pravo na besplatan topli obrok učenika osnovnih škola imaju svi učenici osnovnih škola s područja Općine Nijemci, koji nisu uključeni u projekt Ministarstva znanosti i obrazovanja.

Općina Nijemci sufinancirati će prehranu učenika sukladno broju radnih dana u školi u tekućem mjesecu i broju učenika koji su koristili organiziranu prehranu u tekućem mjesecu, a temeljem ispostavljenog Zahtjeva osnovne škole, računa i popisa učenika škole koji su koristili organiziranu prehranu.

Sredstva će se doznačivati sukladno gore navedenom Zahtjevu na IBAN žiro-računa svake osnovne škole.

**3. Jednokratna novčana naknada povodom blagdana Božića**

**Članak 13.**

Pravo na jednokratnu novčanu naknadu povodom blagdana Božića imaju umirovljenici sa prebivalištem na području Općine Nijemci, korisnici prava na troškove stanovanja Općine Nijemci, osobe s prebivalištem na području Općine preko 65. godina koje nemaju nikakvih primanja, osobe kojima se priznaje pravo na nacionalnu naknadu za starije osobe“, osobe s invaliditetom i nezaposleni hrvatski branitelji iz Domovinskog rata.

Jednokratna novčana naknada povodom blagdana Božića isplatiti će se umirovljenicima s prebivalištem na području Općine Nijemci, čija ukupna mirovinska primanja (tuzemna i/ili inozemna sa svim dodacima) ne prelaze iznos od 600,00 eura i to:

|  |  |
| --- | --- |
| IZNOS MIROVINSKOG PRIMANJA | IZNOS JEDNOKRATNE NOVČANE NAKNADE |
| DO 300,00 EURA | 150,00 eura |
| OD 300,01 DO 600,00 EURA | 100,00 eura |

Umirovljenicima iz članka 2. ove Odluke smatraju se:

* korisnici starosnih, prijevremenih starosnih i obiteljskih mirovina i korisnici invalidskih mirovina zbog opće nesposobnosti za rad i profesionalne nesposobnosti za rad, a koji nisu u radnom odnosu
* korisnici mirovina priznatih uz primjenu međunarodnih ugovora i inozemne mirovine.

Korisnici starosnih, prijevremenih starosnih i obiteljskih mirovina i korisnici invalidskih mirovina zbog opće nesposobnosti za rad i profesionalne nesposobnosti za rad, a koji nisu u radnom odnosu, priznatih bez primjene međunarodnih ugovora, koji se nalaze na popisu korisnika mirovine na području Općine Nijemci, kojeg je dostavio Hrvatski zavod za mirovinsko osiguranje – Središnja Služba Zagreb i koji su do sada primali jednokratnu novčanu naknadu povodom blagdana Božića i jednokratnu novčanu naknadu povodom blagdana Uskrsa jednokratna novčana naknada povodom blagdana Božića isplatiti će se na isti način i ove godine (račun/na ruke).

Korisnici kod kojih je došlo do promjene, te mirovinu sada primaju na račun, dužni su u općinsku upravu donijeti broj računa na koji će im se uplatiti jednokratna novčana naknada povodom blagdana Božića.

U slučaju da korisnik iz nekih razloga do sada nije primao jednokratnu novčanu naknadu povodom blagdana Božića (novi umirovljenici, promjena adrese, promjena cenzusa) dužan je Općinskoj upravi podnijeti Zahtjev, kojem prilaže:

* presliku osobne iskaznice
* presliku zadnjeg odreska mirovine
* broj tekućeg računa

Korisnici mirovina priznatih primjenom međunarodnih ugovora o socijalnom osiguranju i korisnici inozemnih mirovina zahtjev za ostvarivanje prava podnose uz prilaganje slijedeće dokumentacije:

* preslika osobne iskaznice,
* dokaz o visini mirovine – potvrda Hrvatskog zavoda za mirovinsko osiguranje, Područna služba Vukovar ili Potvrda poslovne banke u kojoj primaju mirovinu,
* preslika Rješenja o priznavanju mirovine primjenom međunarodnog ugovora
* broj tekućeg računa

Prilikom obrade podnesenih Zahtjeva može se od podnositelja zatražiti dodatna dokumentacija kojom se dokazuju uvjeti iz ove Odluke.

Općina Nijemci zadržava pravo provjere dostavljenih podataka.

*Korisnici prava na troškove stanovanja Općine Nijemci*

Korisnicima prava na troškove stanovanja Općine Nijemci jednokratna novčana naknada povodom blagdana Božića isplatiti će se na račune na kojima im se isplaćuje pravo na troškove stanovanja i to na slijedeći način:

|  |  |
| --- | --- |
| **KORISNIK** | **IZNOS JEDNOKRATNE NOVČANE NAKNADE** |
| samac | 100,00 eura |
| obitelj | 150,00 eura |

*Osobe s prebivalištem na području Općine preko 65. godina koje nemaju nikakvih primanja*

Osobe s prebivalištem na području Općine preko 65. godina koje nemaju nikakvih primanja da bi ostvarili pravo na jednokratnu novčanu naknadu povodom blagdana Božića u iznosu od 150,00 eura moraju u općinskoj upravi podnijeti zahtjev i pritom donijeti slijedeću dokumentaciju:

* preslika osobne iskaznice
* broj tekućeg računa
* potvrda porezne da nemaju primanja ili vlastoručno potpisanu Izjavu pod materijalnom i kaznenom odgovornošću da nemaju primanja.

Ukoliko gore navedeni podnositelj Zahtjeva nema otvoreni račun, jednokratna novčana naknada povodom blagdana Božića isplatiti će mu se na ruke.

Ukoliko jedan od supružnika ima mirovinu, a drugi nema nikakvih primanja, a prelazi 65. godina, supružnik bez primanja može u općinskoj upravi podnijeti Zahtjev za jednokratnu novčanu naknadu povodom blagdana Božića.

Osobe s prebivalištem na području Općine preko 65. godina koje nemaju nikakvih primanja, kojima je u travnju 2025. isplaćena jednokratna novčana naknada povodom blagdana Uskrsa dužni su u općinu Nijemci donijeti ili potvrdu porezne uprave da nemaju primanja ili vlastoručno potpisanu Izjavu pod materijalnom i kaznenom odgovornošću da nemaju primanja, te će im jednokratna novčana naknada povodom blagdana Božića biti isplaćena na način na koji im je bila isplaćena jednokratna novčana naknada povodom blagdana Uskrsa, račun/ruke.

*Osobe s prebivalištem na području Općine kojima je priznato pravo na nacionalnu naknadu za starije osobe*

Osobe s prebivalištem na području Općine kojima je priznato pravo na nacionalnu naknadu za starije osobe, koje s nalaze na popisu kojeg je dostavio Hrvatski zavod za mirovinsko osiguranje – Središnja Služba Zagreb i koje su do sada primale jednokratnu novčanu naknadu povodom blagdana Božića i jednokratnu novčanu naknadu povodom blagdana Uskrsa jednokratna novčana naknada povodom blagdana Božića isplatiti će se na isti način i ove godine (račun/na ruke).

Osobe s prebivalištem na području Općine kojima je priznato pravo na nacionalnu naknadu za starije osobe i koje se iz nekih razloga ne nalaze na popisu kojeg je dostavio Hrvatski zavod za mirovinskog osiguranje-Središnja Služba Zagreb, da bi ostvarili pravo na jednokratnu novčanu naknadu povodom blagdana Božića u iznosu od 150,00 eura moraju u općinsku upravu podnijeti zahtjev i pritom priložiti slijedeću dokumentaciju:

* preslika osobne iskaznice,
* broj tekućeg računa,
* Rješenje Hrvatskog zavoda za mirovinsko osiguranje kojim im se priznaje pravo na nacionalnu naknadu za starije osobe.

*Osobe priznatog invaliditeta*

Pravo na jednokratnu novčanu naknadu povodom blagdana Božića u iznosu od 150,00 eura imaju invalidne osobe, koje nemaju nikakva primanja, kao i one čija mirovina ne prelazi 500,00 eura.

Da bi gore navedene osobe ostvarile pravo na jednokratnu novčanu naknadu povodom blagdana Božića moraju u općinsku upravu donijeti slijedeću dokumentaciju:

* presliku osobne iskaznice,
* broj tekućeg računa,
* presliku rješenja kojim se dokazuje kako je osobi utvrđeno postojanje invaliditeta
* presliku zadnjeg odreska mirovine (ukoliko istu primaju)

*Nezaposleni hrvatski branitelji iz Domovinskog rata*

Pravo na jednokratnu novčanu naknadu povodom blagdana Božića u iznosu od 100,00 eura imaju i nezaposleni hrvatski branitelji iz Domovinskog rata.

Da bi gore navedene osobe ostvarile pravo na jednokratnu novčanu naknadu povodom blagdana Božića moraju u općinsku upravu donijeti slijedeću dokumentaciju:

* presliku osobne iskaznice,
* broj tekućeg računa,
* preslika rješenja/potvrde kojim se potvrđuje kako osoba ima status hrvatskog branitelja iz Domovinskog rata
* dokaz o nezaposlenosti (potvrda Hrvatskog zavoda za zapošljavanje).

Pravo na jednokratnu novčanu naknadu ne može se prenositi na drugu osobu ili nasljeđivati.

Za provedbu ove Odluke zadužuje se Upravni odjel za društvene djelatnosti, upravne, opće, pravne i imovinske poslove i Upravni odjel za financije, razvoj i gospodarstvo Općine Nijemci.

Općina Nijemci ne snosi odgovornost ukoliko ovaj primitak utječe na dohodovni cenzus u okviru kojeg umirovljenici ostvaruju određena prava.

Općina Nijemci će od Hrvatskog zavoda za mirovinsko osiguranje – Središnja Služba Zagreb zatražiti popis korisnika starosnih, prijevremenih starosnih i obiteljskih mirovina i korisnika invalidskih mirovina zbog opće nesposobnosti za rad i profesionalne nesposobnosti za rad, a koji nisu u radnom odnosu, priznatih bez primjene međunarodnih ugovora, a čija mirovina ne prelazi 600,00 eura, te popis osoba kojima se priznaje pravo na „nacionalnu naknadu za starije osobe“. Popis će sadržavati ime i prezime umirovljenika, OIB, datum rođenja, te iznos mirovine.

Svi osobni podaci koji se u okviru ovog postupka obrađuju u smislu Opće uredbe o zaštiti podataka smatraju se poslovnom tajnom te se ne smiju ni na koji način obrađivati izvan svrhe za koju su prikupljeni, odnosno bez zakonske osnove. Općina Nijemci se obvezuje čuvati povjerljivost svih osobnih podataka te da će iste osobne podatke koristiti isključivo u točno određenu (propisanu) svrhu, a nakon ostvarenja propisane svrhe svi osobni podaci će se brisati.

**4. Jednokratna novčana naknada povodom blagdana Uskrsa**

**Članak 14.**

Pravo na jednokratnu novčanu naknadu povodom blagdana Uskrsa odobrava se umirovljenicima sa prebivalištem na području Općine Nijemci, korisnicima prava na troškove stanovanja Općine Nijemci, osobama s prebivalištem na području Općine preko 65. godina koje nemaju nikakvih primanja, osobama kojima se priznaje pravo na nacionalnu naknadu za starije osobe“, osobama s invaliditetom i nezaposlenim hrvatskim braniteljima iz Domovinskog rata.

Jednokratna novčana naknada povodom blagdana Uskrsa isplatiti će se umirovljenicima s prebivalištem na području Općine Nijemci, čija ukupna mirovinska primanja (tuzemna i/ili inozemna sa svim dodacima) ne prelazi iznos 600,00 eura i to:

|  |  |
| --- | --- |
| IZNOS MIROVINSKOG PRIMANJA | IZNOS JEDNOKRATNE NOVČANE NAKNADE |
| DO 300,00 EURA | 150,00 eura |
| OD 300,01 DO 600,00 EURA | 100,00 eura |

Umirovljenicima iz članka 2. ove Odluke smatraju se:

* korisnici starosnih, prijevremenih starosnih i obiteljskih mirovina i korisnici invalidskih mirovina zbog opće nesposobnosti za rad i profesionalne nesposobnosti za rad, a koji nisu u radnom odnosu
* korisnici mirovina priznatih uz primjenu međunarodnih ugovora i inozemne mirovine.

Korisnici starosnih, prijevremenih starosnih i obiteljskih mirovina i korisnici invalidskih mirovina zbog opće nesposobnosti za rad i profesionalne nesposobnosti za rad, a koji nisu u radnom odnosu, priznatih bez primjene međunarodnih ugovora, koji se nalaze na popisu korisnika mirovine na području Općine Nijemci, kojeg je dostavio Hrvatski zavod za mirovinsko osiguranje – Središnja Služba Zagreb i koji su do sada primali jednokratnu novčanu naknadu povodom blagdana Božića i jednokratnu novčanu naknadu povodom blagdana Uskrsa jednokratna novčana naknada povodom blagdana Uskrsa isplatiti će se na isti način i ove godine (račun/na ruke).

Korisnici kod kojih je došlo do promjene, te mirovinu sada primaju na račun, dužni su u općinsku upravu donijeti broj računa na koji će im se uplatiti jednokratna novčana naknada povodom blagdana Uskrsa.

U slučaju da korisnik iz nekih razloga do sada nije primao jednokratnu novčanu naknadu povodom blagdana Uskrsa (novi umirovljenici, promjena adrese, promjena cenzusa) dužan je Općinskoj upravi podnijeti Zahtjev, kojem prilaže:

* presliku osobne iskaznice
* presliku zadnjeg odreska mirovine
* broj tekućeg računa.

Korisnici mirovina priznatih primjenom međunarodnih ugovora o socijalnom osiguranju i korisnici inozemnih mirovina zahtjev za ostvarivanje prava podnose uz prilaganje slijedeće dokumentacije:

* preslika osobne iskaznice,
* dokaz o visini mirovine – potvrda Hrvatskog zavoda za mirovinsko osiguranje, Područna služba Vukovar ili Potvrda poslovne banke u kojoj primaju mirovinu,
* preslika Rješenja o priznavanju mirovine primjenom međunarodnog ugovora
* broj tekućeg računa

Prilikom obrade podnesenih Zahtjeva može se od podnositelja zatražiti dodatna dokumentacija kojom se dokazuju uvjeti iz ove Odluke.

Općina Nijemci zadržava pravo provjere dostavljenih podataka.

*Korisnici prava na troškove stanovanja Općine Nijemci*

Korisnicima prava na troškove stanovanja Općine Nijemci jednokratna novčana naknada povodom blagdana Uskrsa isplatiti će se na račune na kojima im se isplaćuje pravo na troškove stanovanja i to na slijedeći način:

|  |  |
| --- | --- |
| **KORISNIK** | **IZNOS JEDNOKRATNE NOVČANE NAKNADE** |
| samac | 100,00 eura |
| obitelj | 150,00 eura |

*Osobe s prebivalištem na području Općine preko 65. godina koje nemaju nikakvih primanja*

Osobe s prebivalištem na području Općine preko 65. godina koje nemaju nikakvih primanja da bi ostvarili pravo na jednokratnu novčanu naknadu povodom blagdana Uskrsa u iznosu od 150,00 eura moraju u općinskoj upravi podnijeti zahtjev i pritom donijeti slijedeću dokumentaciju:

* presliku osobne iskaznice
* broj tekućeg računa
* potvrdu porezne da nemaju primanja ili vlastoručno potpisanu Izjavu pod materijalnom i kaznenom odgovornošću da nemaju primanja.

Ukoliko gore navedeni podnositelj Zahtjeva nema otvoreni račun, jednokratna novčana naknada povodom blagdana Uskrsa isplatiti će mu se na ruke.

Ukoliko jedan od supružnika ima mirovinu, a drugi nema nikakvih primanja, a prelazi 65. godina, supružnik bez primanja može u općinskoj upravi podnijeti Zahtjev za jednokratnu novčanu naknadu povodom blagdana Uskrsa.

Osobe s prebivalištem na području Općine preko 65. godina koje nemaju nikakvih primanja, kojima je u prosincu 2024. isplaćena jednokratna novčana naknada povodom blagdana Božića dužni su u općinu Nijemci donijeti ili potvrdu porezne uprave da nemaju primanja ili vlastoručno potpisanu Izjavu pod materijalnom i kaznenom odgovornošću da nemaju primanja, te će im jednokratna novčana naknada povodom blagdana Uskrsa biti isplaćena na način na koji im je bila isplaćena jednokratna novčana naknada povodom blagdana Božica, račun/ruke.

*Osobe s prebivalištem na području Općine kojima je priznato pravo na nacionalnu naknadu za starije osobe*

Osobe s prebivalištem na području Općine kojima je priznato pravo na nacionalnu naknadu za starije osobe, koje se nalaze na popisu kojeg je dostavio Hrvatski zavod za mirovinsko osiguranje – Središnja Služba Zagreb i koje su do sada primali jednokratnu novčanu naknadu povodom blagdana Božića i jednokratnu novčanu naknadu povodom blagdana Uskrsa jednokratna novčana naknada povodom blagdana Uskrsa isplatiti će se na isti način i ove godine (račun/na ruke).

Osobe s prebivalištem na području Općine kojima je priznato pravo na nacionalnu naknadu za starije osobe i koje se iz nekih razloga ne nalaze na popisu kojeg je dostavio Hrvatski zavod za mirovinskog osiguranje-Središnja Služba Zagreb, da bi ostvarili pravo na jednokratnu novčanu naknadu povodom blagdana Uskrsa u iznosu od 150,00 eura moraju u općinsku upravu podnijeti zahtjev i pritom donijeti slijedeću dokumentaciju:

* presliku osobne iskaznice,
* broj tekućeg računa,
* Rješenje Hrvatskog zavoda za mirovinsko osiguranje kojim im se priznaje pravo na nacionalnu naknadu za starije osobe.

*Osobe priznatog invaliditeta*

Pravo na jednokratnu novčanu naknadu povodom blagdana Uskrsa u iznosu od 150,00 eura imaju invalidne osobe, koje nemaju nikakva primanja, kao i one čija mirovina ne prelazi 500,00 eura.

Da bi gore navedene osobe ostvarile pravo na jednokratnu novčanu naknadu povodom blagdana Uskrsa moraju u općinsku upravu donijeti slijedeću dokumentaciju:

* presliku osobne iskaznice,
* broj tekućeg računa,
* presliku rješenja kojim se dokazuje kako je osobi utvrđeno postojanje invaliditeta
* presliku zadnjeg odreska mirovine (ukoliko istu primaju)

*Nezaposleni hrvatski branitelji iz Domovinskog rata*

Pravo na jednokratnu novčanu naknadu povodom blagdana Uskrsa u iznosu od 100,00 eura imaju i nezaposleni hrvatski branitelji iz Domovinskog rata.

Da bi gore navedene osobe ostvarile pravo na jednokratnu novčanu naknadu povodom blagdana Uskrsa moraju u općinsku upravu donijeti slijedeću dokumentaciju:

* presliku osobne iskaznice,
* broj tekućeg računa,
* preslika rješenja/potvrde kojim se potvrđuje kako osoba ima status hrvatskog branitelja iz Domovinskog rata
* dokaz o nezaposlenosti (potvrda Hrvatskog zavoda za zapošljavanje).

Pravo na jednokratnu novčanu naknadu ne može se prenositi na drugu osobu ili nasljeđivati.

Za provedbu ove Odluke zadužuje se Upravni odjel za društvene djelatnosti, upravne, opće, pravne i imovinske poslove i Upravni odjel za financije, razvoj i gospodarstvo Općine Nijemci.

Općina Nijemci ne snosi odgovornost ukoliko ovaj primitak utječe na dohodovni cenzus u okviru kojeg umirovljenici ostvaruju određena prava.

Općina Nijemci će od Hrvatskog zavoda za mirovinsko osiguranje – Središnja Služba Zagreb zatražiti popis korisnika starosnih, prijevremenih starosnih i obiteljskih mirovina i korisnika invalidskih mirovina zbog opće nesposobnosti za rad i profesionalne nesposobnosti za rad, a koji nisu u radnom odnosu, priznatih bez primjene međunarodnih ugovora, a čija mirovina ne prelazi 600,00 eura, te popis osoba kojima se priznaje pravo na „nacionalnu naknadu za starije osobe“. Popis će sadržavati ime i prezime umirovljenika, OIB, datum rođenja, te iznos mirovine.

Svi osobni podaci koji se u okviru ovog postupka obrađuju u smislu Opće uredbe o zaštiti podataka smatraju se poslovnom tajnom te se ne smiju ni na koji način obrađivati izvan svrhe za koju su prikupljeni, odnosno bez zakonske osnove. Općina Nijemci se obvezuje čuvati povjerljivost svih osobnih podataka te da će iste osobne podatke koristiti isključivo u točno određenu (propisanu) svrhu, a nakon ostvarenja propisane svrhe svi osobni podaci će se brisati.

**5. Financiranje pogrebnih troškova osobama koje nema tko sahraniti**

**Članak 15.**

Pomoć za podmirenje pogrebnih troškova može se odobriti za pogreb osobe koja je imala prebivalište na području Općine, a koju nema tko sahraniti ili je osoba nepoznata.

Pomoć iz stavka 1. ovog članka podmiruje se u visini osnovne pogrebne opreme i troškova ukopa temeljem ispostavljenog računa pogrebnog poduzeća.

Pomoć za podmirenje pogrebnih troškova može se izuzetno odobriti i za podmirenje troškova pogreba osobe čiji su članovi obitelji ili obveznici uzdržavanja ispunili uvjete za ostvarivanje prava na ovu vrst pomoći odnosno koji nisu u mogućnosti osobnim radom osigurati sredstva za zadovoljavanje osnovnih životnih potreba.

Općinski načelnik odlučuje o pravu na ovakav oblik pomoći.

**6. Jednokratna naknada socijalno ugroženim osobama**

**Članak 16.**

Jednokratna naknada socijalno ugroženim osobama temeljem odluke Općinskog načelnika, a u okviru raspoloživih sredstava osiguranih ovim Programom, može se odobriti u izvanrednim i hitnim slučajevima, za iznenadne i posebno teške prilike (pomoć u troškovima liječenja teških i opakih bolesti, smrt člana obitelji, elementarne nepogode i dr.) kada samac ili obitelj nema mogućnosti djelomično ili u cijelosti zadovoljiti životne potrebe.

Navedena naknada može se odobriti u maksimalnom godišnjem iznosu od 200,00 eura.

Stručna služba razmatra i utvrđuje osnovanost zahtjeva za jednokratnu novčanu naknadu, a odluku donosi Općinski načelnik.

Pravo na jednokratnu naknadu socijalno ugroženim osobama ostvaruje korisnik koji ispunjava uvjet prihoda.

Uvjet prihoda ispunjava korisnik s prihodom:

* samac do 200,00 eura,
* dvočlana obitelj do 270,00 eura,
* tročlana obitelj do 330,00 eura,
* četveročlana obitelj do 400,00 eura,
* peteročlana obitelj do 470,00 eura.

Ako obitelj ima više od 5 članova, iznos (cenzus) prihoda za svakog člana uvećava se za 70,00 eura.

Ukoliko se temeljem pregleda dokumentacije i diskrecionom ocjenom načelnika utvrdi da se pojedinac ili obitelj trenutno našla u izuzetno teškom stanju socijalne ugroženosti, može se izuzeti kriterij uvjeta prihoda te odobriti jednokratna naknada.

Prihodom u smislu stavka 5. ovog članka smatra se iznos prosječnih mjesečnih prihoda kućanstva ostvarenog u posljednja tri mjeseca koja prethode mjesecu u kojemu je podnesen zahtjev za ostvarivanje prava, a čine ga sva sredstva koja kućanstvo ostvari po osnovi rada, imovine, prihoda od imovine ili na neki drugi način.

U prihod se ne uračunava:

* novčana naknada za tjelesno oštećenje,
* doplatak za pomoć i njegu,
* ortopedski dodatak,
* osobna invalidnina,
* doplatak za djecu,
* naknade utvrđene ovim Programom, kao i ostale naknade temeljem Zakona.

Iznos prihoda kućanstva umanjuje se za iznos koji na temelju propisa o obiteljskim odnosima član kućanstva plaća za uzdržavanje osobe koja nije član te obitelji.

Da bi socijalno ugrožena osoba ostvarila pravo na jednokratnu naknadu dužan je uz Zahtjev općinskoj upravi priložiti:

* presliku osobne iskaznice
* izjavu o članovima zajedničkog kućanstva
* potvrdu porezne uprave o prihodima ostvarenim u posljednja tri mjeseca koja prethode mjesecu u kojemu je podnesen zahtjev za sve punoljetne članove kućanstva
* presliku računa.

**7. Sufinanciranje prijevoza učenika koji pohađaju srednju školu**

**Članak 17.**

Sufinanciranje prijevoza učenika srednjih škola ostvaruje se sukladno uvjetima definiranim ugovorom između Općine Nijemci, Vukovarsko-srijemske županije i poduzeća registriranih za cestovni prijevoz putnika.

**8. Jednokratne novčane pomoći učenicima osnovnih i srednjih škola s prebivalištem na području Općine Nijemci**

**Članak 18.**

Sredstva iz stavka 1. ovoga članka usmjeravaju se na poticanje školovanja učenika u osnovnim i srednjim školama. Pod pojmom učenik, u smislu ove Odluke podrazumijeva se redoviti učenik osnovne i srednje škole.

Pravo na podnošenje zahtjeva za dodjelu jednokratne novčane potpore imaju:

* Obitelji/roditelji redovitih učenika osnovne škole
* Redoviti učenici srednjih škola koji pohađaju bilo koju srednju školu na području Republike Hrvatske u 2024./2025. školskoj godini i imaju prijavljeno prebivalište na području Općine Nijemci – preslika osobne iskaznice ili Potvrda/Uvjerenje o prebivalištu

- da je upisao tekuću školsku 2024./2025. kao redovni učenik-Potvrda škole (dostavlja škola na zahtjev općine)

Obitelji/roditelji redovitih učenika osnovne škole traženu dokumentaciju podnose za dijete odnosno učenika osnovne škole za kojega traže novčanu potporu, dok prebivalište na području Općine Nijemci dokazuju i za sebe i za dijete (uz dijete, barem jedan roditelj mora imati prebivalište na području Općine Nijemci).

Pravo na podnošenje zahtjeva za dodjelu jednokratne novčane potpore nema učenik:

* koji se obrazuje uz rad

Nepostojanje zapreke iz stavka 1. ovog članka pristupnici dokazuju dostavljajući vlastoručno potpisanu izjavu danu pod materijalnom i kaznenom odgovornošću da nisu u radnom odnosu i ne ostvaruju prihode od redovnog rada odnosno da ne primaju stipendiju/potporu iz drugog izvora.

Općina Nijemci novčane potpore dodjeljivat će jednokratno, po učeniku koji ostvari pravo na potporu temeljem ispunjenih uvjeta, u sljedećim iznosima:

* za učenike upisane u srednje škole – 70,00 eura jednokratno za školsku godine 2024./2025.
* za učenike upisane u srednje škole- 160,00 eura jednokratno za prvo polugodište školske godine

 2024./2025.

* za učenike upisane u srednje škole – 240,00 eura jednokratno za drugo polugodište školske

 godine 2024./2025.

**9. Financiranje nabave radnih bilježnica, vježbenica i dodatnog materijala za sve učenike osnovnih škola s područja Općine Nijemci**

**Članak 19.**

Pravo na financiranje nabave radnih bilježnica, vježbenica i dodatnog materijala imaju svi učenici Osnovnih škola s područja Općine Nijemci.

Postupak nabave radnih bilježnica, vježbenica i dodatnog materijala (komplet za tehnički, atlas i sl.) od nakladnika provoditi će Osnovne škole sa područja Općine Nijemci.

Po provedenom postupku nabave, Osnovne škole će Općini Nijemci dostaviti Zahtjev za prijenos sredstava u kojem će navesti: iznos za koji traži prijenos sredstava, razrede i broj učenika za koje su nabavljene vježbenice, radne bilježnice i dodatni materijal (komplet za tehnički, atlas i sl.) i ponude nakladnika.

Po zaprimljenim Zahtjevima Općina Nijemci će na IBAN račune osnovnih škola uplatiti tražena sredstva.

**10. Pomoć osobama s invaliditetom i osobama oboljelim od onkoloških i drugih teških bolesti**

**Članak 20**.

Pravo se ostvaruje na temelju podnijetog zahtjeva, a za podmirenje troškova skupih lijekova, odlaska na liječenje i druge potrebe. Ovo pravo ostvaruje korisnik s prebivalištem na području općine Nijemci koji se nađe u izuzetno teškoj zdravstvenoj i materijalnoj situaciji zbog bolesti dijagnosticirane najviše jednu (1) godinu prije podnošenja zahtjeva u iznosu do najviše 1.350,00 eura. Pomoć se isplaćuje na IBAN račun podnositelja Zahtjeva.

**11. Sufinanciranje Hrvatskog Crvenog križa Gradskog društva Vinkovci**

**IV. NADLEŽNOST I POSTUPAK**

**Članak 21.**

U postupku rješavanja o naknadama utvrđenim ovim Programom nadležna je Stručna služba.

**Članak 22.**

Postupak za priznavanje prava propisanih Zakonom pokreće se na zahtjev stranke ili po službenoj dužnosti.

Postupak iz stavka 1. ovog članka po službenoj dužnosti pokreće se na temelju obavijesti članova obitelji, građana, ustanova, udruga, vjerskih zajednica, trgovačkih društava i drugih pravnih osoba te državnih i drugih tijela, kao i na temelju činjenica koje su u drugim postupcima utvrdili stručni radnici Zavoda.

Postupak za priznavanje prava propisanih Zakonom je žuran.

Ako nije potrebno provoditi ispitni postupak, Stručna služba dužna je donijeti rješenje i dostaviti ga stranki u roku od 15 dana od dana podnošenja urednog zahtjeva ili pokretanja postupka po službenoj dužnosti, ako Zakonom nije drukčije propisano.

Ako je potrebno provoditi ispitni postupak, Stručna služba dužna je donijeti rješenje i dostaviti ga stranki u roku od 30 dana od dana podnošenja urednog zahtjeva ili pokretanja postupka po službenoj dužnosti, ako Zakonom nije drukčije propisano.

Postupak za priznavanje ostalih prava iz socijalne skrbi utvrđenih Odlukom i ovim Programom, ako nije propisano da se pokreće po službenoj dužnosti, pokreće se na zahtjev stranke, njezinog bračnog druga, izvanbračnog druga, životnog partnera, punoljetnog djeteta, roditelja, skrbnika ili udomitelja, na prijedlog Zavoda, temeljem saznanja i činjenica koje Stručna služba prikupi obavljajući poslove iz svog djelokruga.

Zahtjev se podnosi Stručnoj službi na propisanim obrascima. Prilikom predaje zahtjeva, podnositelj zahtjeva predaje i vlastoručno potpisanu izjavu da su podaci navedeni u zahtjevu i priloženoj dokumentaciji točni i potpuni te da daje privolu službenoj osobi da iste ima pravo provjeravati, obrađivati, čuvati i koristiti u skladu sa Zakonom o zaštiti osobnih podataka i drugim važećim propisima, a u svrhu obrade i odlučivanju po zahtjevu.

Za točnost podataka navedenih u zahtjevu za ostvarivanje naknade podnositelj odgovara materijalno i kazneno.

Stručna služba može pokrenuti postupak po službenoj dužnosti ako utvrdi ili sazna da je radi zaštite interesa osobe potrebno pokrenuti postupak.

**Članak 23.**

O zahtjevu za ostvarivanje prava iz ovog Programa u prvom stupnju rješava Stručna služba u roku od 30 dana od dana podnošenja urednog zahtjeva.

O žalbi protiv rješenja Stručne službe odlučuje nadležno upravno tijelo Vukovarsko-srijemske županije

**Članak 24.**

Stručna služba donijet će na osnovi prijave korisnika naknade za troškove stanovanja ili

na osnovi podataka prikupljenih po službenoj dužnosti novo rješenje, ako to zahtijevaju

promijenjene okolnosti o kojima ovisi ostvarivanje i visina naknade za troškove stanovanja.

**V. POTREBNA SREDSTVA**

**Članak 25.**

|  |  |  |  |
| --- | --- | --- | --- |
| R.b. | Oblik naknade | Iznos sredstava u eurima | POZICIJA |
|  | naknada za troškove stanovanjaizvor pomoći: višak prihoda iz prethodnih godina | 25.000,00 | R0561C |
|  | Naknada za besplatan topli obrok učenika osnovnih školaIzvor pomoći: višak prihoda iz prethodnih godina | 5.308,91 |  |
|  | Jednokratna novčana naknada povodom blagdana BožićaIzvor pomoći: višak prihoda iz prethodnih godina | 60.000,00 | R0901A |
|  | Jednokratna novčana naknada povodom blagdana UskrsaIzvor pomoći: višak prihoda iz prethodnih godina | 60.000,00 | R0901A |
|  | Financiranje pogrebnih troškova osobama koje nema tko sahranitiIzvor pomoći: višak prihoda iz prethodnih godina | 2.500,00 | R0219A |
|  | Jednokratna naknada socijalno ugroženim osobamaIzvor pomoći: višak prihoda iz prethodnih godina | 40.000,00 | R0220A |
|  | sufinanciranje prijevoza učenika koji pohađaju srednju školuIzvor pomoći: naknada za iskorištavanje mineralnih sirovina | 19.908,00 | R0218 |
|  | jednokratne novčane pomoći učenicima osnovnih i srednjih škola s prebivalištem na području Općine NijemciIzvor pomoći: višak prihoda iz prethodnih godina | 60.000,00 | R0217A |
|  | financiranje nabave radnih bilježnica, vježbenica i dodatnog materijala za sve učenike osnovnih škola s područja Općine NijemciIzvor pomoći: višak prihoda iz prethodnih godina | 15.000,00 | R0682 |
|  | pomoć osobama s invaliditetom i osobama oboljelim od onkoloških i drugih teških bolestiIzvor pomoći: višak prihoda iz prethodnih godina | 3.000,00 | R1101A |
|  | Sufinanciranje Gradskog društva Crvenog Križa VinkovciIzvor pomoći: višak prihoda iz prethodnih godina | 9.025,00 | R0228A |

**Članak 26.**

Troškovi provođenja ovog Programa terete Proračun Općine za 2025.

**Članak 27.**

U skladu sa Zakonom o proračunu Stručna služba Općine može po odobrenju Općinskog načelnika dio neutrošenih sredstava predviđenih za pojedine oblike naknada rasporediti na druge oblike naknada za koje unaprijed nije bilo moguće predvidjeti iznos potrebnih sredstava.

**Članak 28.**

Dosadašnji korisnici prava na besplatan topli obrok učenika osnovnih škola nastavljaju ostvarivati svoja prava u 2025. godini do kraja školske godine (lipanj 2025. godine).

**Članak 29.**

Ovaj Program objavit će se u „Službenom vjesniku Vukovarsko-srijemske županije“, a stupa na snagu osmog dana od dana objave.

**PREDSJEDNIK OPĆINSKOG VIJEĆA**

Ivan Pandža